
A HAZAI TEJ-ÉS TEJTERMÉKEK HELYZETE A KISKERESKEDELMI LÁNCOK ÉS A GENERÁCIÓS CSOPORTOK TEKINTETÉBEN

Feltáró kutatási munkánkat a hazai termékek körében végezzük azon belüli is a tej-és
tejtermékek körét vizsgáljuk meg alaposabban.
Kutatásunkat két részre osztjuk, ahol szeretnénk megvizsgálni, hogy a tejek és tejtermékek
körében megfelel-e a valóságnak a kiskereskedelmi láncok kommunikációja annak értelmében,
hogy a teljesen hazai termékek nagyobb arányban találhatóak e meg, mint külföldi termékek a
termékcsoporton belül.
A második részben pedig azt szeretnénk vizsgálni, hogy a generációk között hogyan változott
a tejtermékek fogyasztása és hogy mennyire fontos a mai fiatalok számára a hazai termékek
vásárlása
Kutatásunk legfőbb kérdései tehát azok, hogy megfelel-e a kiskereskedelmi láncok
kommunikációja a valóságnak, illetve, hogy a különböző generációk hogyan viszonyulnak a
tejtermékekhez
 A kiskereskedelmi láncokban a hazai termékek részaránya nagyobb, mint a külföldieké
 A generációk között a tejtermékek fogyasztásában növekvő tendencia figyelhető meg
 A fiatalabb generációk jobban preferálja a hazai termékeket, mint az idősebbek
Kutatómunkánk során először szekunder kutatás keretein belül megvizsgáltuk, hogy mikor
kezdtek el nagyobb jelentőséget kapni a hazai termékek majd a kutatás későbbi fázisában
terepmunka keretein belül felmérést végeztünk öt kereskedelmi lánc kínálata között a
termékcsoporton belül majd összehasonlítottuk a 2020-ban a NÉBIH által készített kutatás
eredményeivel. Ennek eredményeképpen pedig megállapítottuk, hogy az általunk vizsgált
mintába tartozó kiskereskedelmi láncokban bizonyos termékcsoportok esetében vannak csak
nagyobb arányban jelen a hazai termékek
Kutatásunk második részét kvantitatív módon végeztük, melynek során online kérdőív
segítségével végeztünk felmérést, hogy a különböző generációk között miként változott a
tejtermékek fogyasztása, illetve, hogy a fiatalabb generáció tagjai nagyobb figyelmet
fordítanak-e arra, hogy hazai tejterméket vásároljanak. A kutatásunk során a Baby Boomer, X,
Y és Z generáció tagjait kérdeztük meg A kutatásunkat 2022.10.25.-2022.11.01. között
végeztük, melynek eredményeként 315 válasz érkezett. Az adatok tisztítása után a feldolgozást
Microsoft Excel segítségével végeztük. Melynek eredményeként kiderült, hogy az általunk
vizsgáltak körében tényleg több tejterméket fogyasztanak a fiatalok azonban nem preferálják
jobban a hazai termékeket, mint az idősebb generáció tagjai.



